टिकारी-केसपा मार्ग के निर्माण कार्य का शिलान्यास पथ निर्माण मंत्री करेंगे। निविदा में त्रुटि के कारण समय पर इस मार्ग का निर्माण नहीं हो सका। इस माह के अंत तक निविदा प्रक्रिया पूरी कर ली जाएगी। ये बातें सोमवार को आयोजित जदयू के संगठनात्मक बैठक को संबोधित करते हुए विधायक सह युवा जदयू के प्रदेश अध्यक्ष अभय कुशवाहा ने कहीं। उन्होंने कहा कि केसपा सड़क की हालत जर्जर है। इसे अबतक बन जाना चाहिये था। लेकिन तकनीकि गड़बड़ी के कारण विलंब हुआ। उन्होंने कहा कि टिकारी के पाच महत्वपूर्ण ग्रामीण सड़क को पीडब्ल्यूडी में कन्वर्ट करा दिया गया है। इन सभी सड़कों का डीपीआर बनाने का निर्देश विभाग को दे दिया गया है।